Title: Me-rivhe milhamah le-dividendim shel shalom
Description: אחרי שנים רבות הגיע הניצחון הגדול. המשק השתחרר מידם העריצה של הפוליטיקאים והפקידים. סוף סוף ניתן לחיות בארץ הזאת. כוחות השוק החופשיים מנצחים בכל מקום.

מי הם כוחות השוק החופשיים הללו? מי הם המנצחים החדשים? האמנם חדשים הם? ומהו סוד נצחונם? תשובות על שאלות אלה הן נושאו המרכזי של הספר. זה הסיפור על התגבשותו של המעמד השליט בישראל.

החברה הישראלית עברה שינוי עמוק בעשור האחרון. ממשטר של כלכלת מלחמה מתמדת, נעה ישראל לעבר 'כלכלת-שוק' ו'דמוקרטיה ליברלית', משטר המוכתב על ידי סדר עולמי חדש. הספר מבהיר את השינוי החד הזה בדרך חדשה ולא מקובלת.

הספר מתמקד בקפיטליזם הישראלי שכבר מתחילת דרכו היה משולב בהתפתחות הקפיטליסטית בעולם. בהתפתחות זאת היו שלבים שונים, ובהם נשענו קבוצות ההון הדומיננטיות על רווחי מלחמה, ובשלבים אחרים על 'שלום של שווקים'.

הספר מציג ראייה אלטרנטיבית למדעי החברה הקונבנציונליים בישראל. הוא מביא תמונה שלמה של תופעות הנחשבות על פי המוסכמה נפרדוֹת ומפוצלות להתמחויות ול'דיסציפלינות' שונות. כאן מוצגים באור חדש תהליכי הריכוזיות במשק, התגבשות אליטת הכוח, עלייתה ושקיעתה של האינפלציה, התפתחות המיליטריזם והמלחמות המחזוריות במזרח-התיכון, יחסי ישראל-ארה"ב, צמיחת 'התחרות' וה'היי-טק' ושקיעת 'המשטר הישן' בישראל.

מחברי הספר הם יהונתן ניצן ושמשון ביכלר, מרצים לכלכלה-פוליטית באוניברסיטאות בקנדה ובישראל
Subjects: Economic policy, Politics and government, Economic conditions, International economic relations, International economic integration, Globalization, Privatization, Economic integration